Divine Intervention

{{Infobox Album
| Όνομα  = Divine Intervention
| Είδος  = Στούντιο άλμπουμ
| Καλλιτέχνης  = Slayer
| Εξώφυλλο  = Slayer-DivineIntervention.jpg
| Background = lavender
| Κυκλοφορία  = 27 Σεπτεμβρίου 1994
| Ηχογράφηση  = 1994 στο Λος Άντζελες
| Είδος_Μουσικής  = Thrash Metal
| Διάρκεια  = 36:29
| Δισκογραφική  = American Records
| Παραγωγός  = Ρικ Ρούμπιν, Τόμπι Ράιτ, Slayer
| Προηγούμενο album  = Seasons in the Abyss (1990)| Αυτό το album  = Divine Intervention (1994)| Επόμενο album  = Undisputed Attitude (1996)}}Divine Intervention είναι ο τίτλος του έκτου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Σεπτέμβριο του 1994 μέσω της δισκογραφικής εταιρείας "American".

Ιστορία του δίσκου
Το 1992, ο ντράμερ Ντέιβ Λομπάρντο αποχώρησε από τους Slayer για να δημιουργήσει τους Grip Inc. και αντικαταστάθηκε από τον πρώην ντράμερ των Forbidden, Πολ Μπόσταφ. Το "Divine Intervention" ηχογραφήθηκε μέσα στο 1994 στο "Oceanway" του Λος Άντζελες και το "Sound City" του Βαν Νάις της Καλιφόρνια. Η παραγωγή του άλμπουμ έγινε από τον Ρικ Ρούμπιν με τη βοήθεια του Τόμπι Ράιτ.
Το συγκρότημα δέχτηκε πιέσεις από την εταιρεία που τους εκπροσωπούσε για πιο εμπορική κατεύθυνση του ήχου τους, ζητώντας τους και ένα εμπορικό κομμάτι για να προωθήσουν σε μορφή σινγκλ. Οι Slayer τους απάντησαν ότι τους δίνουν έντεκα κομμάτια και να βρουν ένα σινγκλ σε κάποιο από αυτά.Συνέντευξη του Τομ Αράγια στο Blabbermouth το 2009 Ο μπασίστας και τραγουδιστής του συγκροτήματος, Τομ Αράγια έχει δηλώσει ότι αρκετά από τα κομμάτια του δίσκου τα εμπνεύστηκαν παρακολουθώντας τηλεόραση και αυτά που συνέβαιναν στον κόσμο.
Η μίξη του ήχου αποτέλεσε αντικείμενο κριτικής από τον Κέρι Κινγκ ο οποίος δήλωσε ότι θα έπρεπε "να δώσουν περισσότερη προσοχή στη μίξη του δίσκου"Συνέντευξη Κέρι Κινγκ στο Blabbermouth το 2009 και ο Αράγια δήλωσε ότι ο δίσκος προήλθε μετά από τέσσερα χρόνια μίσους. Σύμφωνα με τον Κινγκ, τα τραγούδια είχαν τις ρίζες τους σε ιστορίες πολέμου και εξερευνήσεις της τρέλας.Συνέντευξη του Κέρι Κινγκ στο Blabbermouth το 2006
Το εξώφυλλο του δίσκου δημιουργήθηκε από τον Γουές Μπεσκόντερ ο οποίος σχεδίασε το εξώφυλλο και της επόμενης κυκλοφορίας του συγκροτήματος με τίτλο "Undisputed Attitude" και παρουσιάζει μία νέα εκδοχή του αρχικού σήματος του συγκροτήματος.
Ο δίσκος κυκλοφόρησε το Σεπτέμβριο του 1994 ανεβαίνοντας στο Top-10 του Billboard στις Ηνωμένες Πολιτείες και το # 15 στη Μεγάλη Βρετανία. Οι πωλήσεις του έφθασαν στις 93.000 αντίτυπα την πρώτη εβδομάδα κυκλοφορίας του στις ΗΠΑSLAYER: 'World Painted Blood' Debuts At No. 12 On BILLBOARD Chart - Nov. 11, 2009 και έγινε χρυσός στις αρχές Δεκεμβρίου του 1994, δύο μήνες μετά την αρχική του κυκλοφορία. Μέχρι τις 21 Απριλίου του 2002, το "Divine Intervention" είχε πουλήσει πάνω από 400.000 αντίτυπα μόνο στις Ηνωμένες Πολιτείες.Metal/Hard Rock Album Sales In The US As Reported By SoundScan - Apr. 30, 2002 Ένα χρόνο αργότερα, κυκλοφόρησε το ΕΡ σινγκλ του τραγουδιού "Serenity in Murder" ανεβαίνοντας στο # 50 των βρετανικών τσαρτ.
Το "Divine Intervention" απαγορεύθηκε στη Γερμανία το 1998 λόγω του στιχουργικού περιεχομένου των τραγουδιών "SS-3", "Circle of Beliefs", "Serenity in Murder", "213" και "Mind Control".
Η περιοδεία για την προώθηση του δίσκου ξεκίνησε στις 6 Νοεμβρίου 1994 με τους Machine Head να ανοίγουν τις συναυλίες των Slayer στην Ευρώπη. Το ευρωπαϊκό κομμάτι της περιοδείας διήρκεσε μέχρι τις 19 Δεκεμβρίου και έφερε τον τίτλο "European Intourvention", ενώ η περιοδεία "Divine Intourvention" συνεχίστηκε στη Βόρεια Αμερική τον Ιανουάριο του 1995, με τους Biohazard να προστίθενται στους Slayer και τους Machine Head και να εμφανίζονται συνολικά 45 φορές ζωντανά σε Ηνωμένες Πολιτείες και Καναδά. Τα τελευταία κομμάτια της περιοδείας έλαβαν μέρος στην Ωκεανία στα τέλη Μαρτίου και στην Ιαπωνία και τη Χαβάη στις αρχές Απριλίου του 1995.
Η εμφάνιση του συγκροτήματος στη Μέσα της Αριζόνα στις 12 Μαρτίου βιντεοσκοπήθηκε και κυκλοφόρησε σε μορφή βίντεο κασέτας τον Οκτώβριο του 1995 με τίτλο "Live Intrusion".

Τραγούδια

Θέσεις τσαρτ
Divine Intervention (άλμπουμ)

Επίσημη κυκλοφορία: 27 Σεπτεμβρίου 1994
ΧώραΘέση Ηνωμένες Πολιτείες  8 Σουηδία  10 Ηνωμένο Βασίλειο  15 Ελβετία  15 Γερμανία  18 Νέα Ζηλανδία  20 Αυστρία  22 Καναδάς  23 Αυστραλία  27 Ολλανδία  31Serenity in Murder (σινγκλ)

Επίσημη κυκλοφορία: Σεπτέμβριος 1995
ΧώραΘέση Ηνωμένο Βασίλειο  50

Βραβεία
Divine Intervention (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Χρυσός

Μέλη των Slayer
Η σύνθεση του συγκροτήματος κατά την ηχογράφηση του "Divine Intervention" είχε την εξής μορφή:
Τομ Αράγια - φωνητικά, μπάσο
Κέρι Κινγκ - κιθάρα
Τζεφ Χάνεμαν - κιθάρα
Πολ Μπόσταφ - τύμπανα

Παραπομπές

Πηγές
 Αναλυτικό ιστορικό
 Allmusic review
 Sputnik Music review
 Encyclopaedia Metallum review
 Songfacts
 Χρονολόγιο της περιοδείας του δίσκου
 Βρετανικά τσαρτ
 Γερμανικά τσαρτ
 Αυστριακά τσαρτ Ελβετικά τσαρτ
 Σουηδικά τσαρτ
 Ολλανδικά τσαρτ
 Αμερικανικά τσαρτ
 Καναδικά τσαρτ
 Αυστραλιανά τσαρτ
 Νεοζηλανδικά τσαρτ 
 Αμερικανικές βραβεύσεις
 Καναδικές βραβεύσεις 

Κατηγορία:Δισκογραφία των Slayer
Κατηγορία:Άλμπουμ του 1994
Κατηγορία:Άλμπουμ με παραγωγή από τον Ρικ Ρούμπιν